15. ΑΠΟΦΑΣΗ ΥΠΟΥΡΓΟΥ ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ Αριθ. 62718/421 της 10/16 Οκτ. 1978 (ΦΕΚ Β΄ 898) (Διόρθ. Σφαλμ. στο ΦΕΚ Β΄ 1059 της 2 Δεκ.  1978) Περί συγκλήσεως και λειτουργίας του Εθνικού Συμβουλίου Τυποποιήσεως. Έχοντας υπόψη: 1.Τις διατάξεις του Νόμ. 400/3.8.1976 περί Υπουργικού Συμβουλίου και Υπουργείων. 2.Το άρθρ. 9 του Νόμ. 372/30.6.1976 περί συστάσεως και λειτουργίας Ελληνικού Οργανισμού Τυποποιήσεως (ΕΛ.Ο.Τ). 3.Την με αριθ. 78077/8358/14.12.1977 απόφαση περί αναθέσεως αρμοδιοτήτων στον Υφυπουργό Βιομηχανίας και Ενεργείας. 4.Την με αριθ. 68486/629/5.11.77 απόφαση του Υπουργού Βιομηχανίας και Ενεργείας περί συγκροτήσεως Εθνικού Συμβουλίου Τυποποιήσεως, αποφασίζουμε: 1.Το Εθνικό Συμβούλιο Τυποποιήσεως συνεδριάζει στην έδρα του ΕΛ.Ο.Τ. ή σε τόπο καθοριζόμενο από τον Πρόεδρο αυτού και θεωρείται εν απαρτία εφ’ όσον παρίστανται το ήμισυ συν ένα τουλάχιστον των μελών του. 2)α)Τούτο συνέρχεται σε συνεδρίαση με πρόσκληση του Προέδρου αυτού, τακτικώς μία φορά το χρόνο, εκτάκτως όποτε ήθελε κρίνει αυτό αναγκαίο ο Πρόεδρος αυτού, ή το 1/3 των μελών του Συμβουλίου ή ο Υπουργός Βιομηχανίας και Ενεργείας ή το Διοικητικό Συμβούλιο του ΕΛ.Ο.Τ. β)Η σύγκληση πραγματοποιείται με έγγραφο πρόσκληση συνοδευομένη από την ημερησία διάταξη, περιλαμβάνουσα τα προς συζήτηση θέματα, καθώς και από τις αντίστοιχες εισηγήσεις, κοινοποιείται δε στα μέλη με φροντίδα του Γραμματέως, πριν 30 ημέρες για τις τακτικές και (Αντί για τη σελ. 90,425(γ) Σελ. 90,425(δ) Τεύχος ΙΑ-6-Ι Σελ. 65 Όροι - Προδιαγραφές Τυποποίησης Προϊόντων - ΕΛ.ΟΤ 13.Γ.ε.9-15 πριν 5 ημέρες για τις έκτακτες συνεδριάσεις. γ)Στο Εθνικό Συμβούλιο Τυποποιήσεως σε περίπτωση απουσίας του Προέδρου και Αντιπροέδρου προεδρεύει ο ανώτερος των Δημοσίων Υπαλλήλων και επί ισοβάθμων ο αρχαιότερος. 3.Την ημερησία διάταξη καταρτίζει ο Πρόεδρος. Εκτός ημερησίας διατάξεως θέματα εισάγονται προς συζήτηση εφόσον εγκρίνονται από την πλειοψηφίαν των παρόντων μελών: 4.α)Για τα προς συζήτηση θέματα ορίζεται εισηγητής από τον Πρόεδρο του Συμβουλίου. β)Οι αποφάσεις του Συμβουλίου λαμβάνονται κατά πλειοψηφίας, σε περίπτωση όμως ισοψηφίας υπερισχύει η ψήφος του Προέδρου. 5.α)Κατά τις συνεδριάσεις του Συμβουλίου τηρούνται πρακτικά στα οποία καταχωρούνται οι εισηγήσεις και οι από το Εθνικό Συμβούλιο Τυποποιήσεως λαμβανόμενες αποφάσεις. β)Σε περίπτωση διαφωνίας διατυπούται και η γνώμη του διαφωνούντος μέλους ή μελών. γ)Στα πρακτικά καταχωρούνται, τα ονόματα των κατά την συνεδρίαση παρόντων μελών. 6.Τα πρακτικά εκάστης Συνεδριάσεως υπογράφονται από τον Πρόεδρο και το Γραμματέα του Συμβουλίου. 7.α)Ο Γραμματέας και ο Αναπληρωτής του ορίζονται με απόφαση του Προέδρου του Συμβουλίου από υπαλλήλους του ΕΛ.Ο.Τ. β)Ο Γραμματεύς τηρεί πρωτόκολλο των κατατεθειμένων εισηγήσεων, αναφορών και υπομνημάτων κ.λ.π. και μεριμνά για την προώθηση τούτων στο Συμβούλιο. γ)Φροντίζει για την καθαρογραφή και επικύρωση των πρακτικών και κοινοποίησή τους στο Υπουργείο Βιομηχανίας και Ενεργείας και στον ΕΛ.Ο.Τ. δ)Επικυρώνει με την υπογραφή του τα αντίγραφα ή αποσπάσματα πρακτικών και λοιπών εγγράφων, χορηγουμένων μόνο κατόπιν αποφάσεως του Προέδρου του Συμβουλίου. ε)Τηρεί αρχείο και φροντίζει για κάθε θέμα που αφορά την λειτουργία και γραμματειακή τάξη του Συμβουλίου. Σελ. 90,426(δ) Τεύχος ΙΑ-6-Ι Σελ. 66 13.Γ.ε.15 Όροι - Προδιαγραφές Τυποποίησης Προϊόντων - ΕΛ.ΟΤ 